Nõva maastikukaitseala

Nõva maastikukaitseala on kaitseala Harjumaal Lääne-Harju vallas Keibu külas ning Läänemaal Lääne-Nigula vallas Spithami, Tuksi, Dirhami, Rooslepa, Elbiku, Riguldi, Rannaküla, Vaisi, Tusari, Peraküla ja Nõva külas. Kaitseala pindala on 1866,5 ha, geograafilised koordinaadid on . Kaitseala on arvatud ka Natura-alade Nõva-Osmussaare linnuala ja Nõva-Osmussaare loodusala koosseisu.

Nõva maastikukaitseala asub neljal lahusalal. Ala võeti kaitse alla aastal 1985 Loode-Eesti omapäraste rannamaastike ja taimekoosluste kaitseks. Kaitsealal esinevad liivikud, luited (rannavall kohati 10 m kõrgune; Keibu luited) ja nõmmed, luitemännikud, rabastunud metsad, madalsood, niidud ja puisniidud. Suuremad veekogud kaitsealal on Lepajõe auk, Pikane järv, Allikajärv, Toatse järv ja Mustjärv. Teisi veekogusid kaitsealal: Keibu peakraav, Lepaoja, Veskijõgi, Peraküla peakraav, Väike-Toatse järv (Väikejärv), Pumbuta järv, Flyvae. Põõsaspea neeme otsast kulgeb tähtis lindude rändetee, mis on ka üks paremaid lindude vaatluspaiku Läänemerel.

Turismi tarbeks on rajatud 1 vaatetorn, telkimiskoht, 3 puhkekohta, 3 lõkkekohta.

Kaitsealused liigid 

Pesitsevad linnud: karvasjalg-kakk, nõmmekiur, sooräts, laanepüü, kassikakk, öösorr, must-toonekurg, musträhn, väikepistrik, väike-kärbsenäpp, värbkakk, sookurg, punaselg-õgija, nõmmelõoke, herilaseviu, täpikhuik, randtiir, händkakk, vööt-põõsalind, teder, metsis, mudatilder.

Läbirändavad linnud: valgepõsk-lagle, madukotkas, soo-loorkull, väikeluik, laululuik, järvekaur, punakurk-kaur, merikotkas, räusk.

Teised kaitsealused loomaliigid: saarmas, Eptesicus nilssoni, pruun-suurkõrv, juttselg-kärnkonn, kivisisalik, rabakonn.

Kaitsealune taimeliik: palu-karukell.

Kaitseala eesmärgid 

Nõva maastikukaitseala eesmärk on:
 Loode-Eesti omapäraste rannamaastike ja sealsete kaitsealuste looma- ja taimeliikide ning looduslike metsakoosluste kaitse;
 loodusliku linnustiku kaitse; rändlinnuliikide kaitse;
 looduslike elupaikade ning loodusliku taimestiku ja loomastiku kaitse; liikide elupaikade: veealuste liivamadalate, rannikulõugaste, Läänemere kesk- ja põhjaosas püsirohttaimestikuga liivarandade, eelluidete, hallide luidete (kinnistunud rannikuluited), ruskete kukemarjaga luidete, metsastunud luidete, luidetevaheliste niiskete nõgude, kuivade kanarbiku ja kukemarjaga liivanõmmede, vähe- kuni kesktoiteliste kalgiveeliste järvede, jõgede ja ojade, siirde- ja õõtsiksoode, lubjarikaste lääne-mõõkrohuga madalsoode, liigirikaste madalsoode, vanade loodusmetsade, soostuvate ja soo-lehtmetsade ning siirdesoo- ja rabametsade kaitse.

Kaitseala vööndid 

Keibu sihtkaitsevöönd (183,3 ha),
Lepaaugu piiranguvöönd (330,7 ha),
Liivase sihtkaitsevöönd (250,6 ha),
Mustjärve sihtkaitsevöönd (65,9 ha),
Põõsaspea sihtkaitsevöönd (44,8 ha),
Rooslepa sihtkaitsevöönd (217,3 ha),
Toatse piiranguvöönd (192,9 ha),
Uuejõe sihtkaitsevöönd (145,2 ha),
Vananõmme sihtkaitsevöönd (435,8 ha).

Nõva maastikukaitseala keskkonnaregistri kood on KLO1000120.

Välislingid 

Otsus looduskaitse organiseerimisest Haapsalu rajoonis

Eesti maastikukaitsealad
Lääne-Harju vald
Lääne-Nigula vald